Էվելին Գլենի

Էվելին Գլենի կամ Տիկին Էվելին Էլիզաբեթ Էնն Գլենի (անգլ.՝ Evelyn Elizabeth Ann Glennie, հուլիսի 19, 1965(1965-07-19), Աբերդին, Շոտլանդիա, Միացյալ Թագավորություն), շոտլանդացի հարվածային գործիքներ նվագող (ռուս.՝ Перкуссионист) և կոմպոզիտոր։


== Կենսագրություն ==
Էվելին Էլիզաբեթ Էնն Գլենին  ծնվել է Ֆերմայում։ Հայրը եղել է շոտլանդական պարային ակումբի ակորդեոնահար։ Էվելինը սովորել է նվագել  հարմոն և կլարնետ։ 11 տարեկան հասակում  նա կորցրել է լսողության 90% -ը, բայց հրաժարվել է թողնել երաժշտության դասերը և անցել հարվածային գործիքների վրա նվագելու։ Ավարտել է Լոնդոնի Թագավորական երաժշտական ​​ակադեմիան։ Նրա վրա  մեծ ազդեցություն են ունեցել Գլեն Գուլդը, Ժաքլին դյու Պրեն և հնդիկ հարվածային գործիքներ նվագող Տրիլոկ Գուրտուն։
1988 թվականին նա թողարկել է իր առաջին ձայնագրությունը Բելա Բարտոկի «Սոնատ երկու դաշնամուրի և հարվածային գործիքների համար», որն արժանացել է Գրեմմի մրցանակի։ Գլենիի երգացանկը ներառում է դասական երգացանկի ադապտացիաներ։ Ինչպիսին է, օրինակ, Անտոնիո Վիվալդիի կոնցերտը ֆլեյտայի և նվագախմբի համար վիբրաֆոնի հարմարեցումը։ Նաև կատարել է ժամանակակից կոմպոզիտորների գործեր ( Ջոն  Մաքլեոդ, Նեբոյշի Ժիվկովիչ, Կեյկո Աբե և այլն), որոնցից շատերը գրվել են հատուկ Գլենիի կատարման համար։ Նա նաև կատարել է Դարիուս Միոի, Ջոզեֆ Շվանտների, Էրկկի-Սվեն Տյուրի և այլոց ստեղծագործություններ։ Գլենին ձայնագրել է իր Telegram ալբոմը Բյորկի հետ, նվագել է նախկին Genesis խմբի ռոք կիթառահար Սթիվ Հաքեթի հետ։ Նրա գործընկերների թվում են Սթինգը, Բելա Ֆլեկը, Մյուրեյ Պերայան, Գեորգ Շոլտին, Լեոնարդ Սլատկինը, Էմանուել Ակսը։ 
Գլենին հաճախ ոտաբոբիկ է նվագում, որպեսզի  երաժշտությունը զգա մարմնով, և դրան է նվիրված նրա հանրահայտ և շատ լեզուներով   թարգմանված  «Էսսե  լսողության մասին»-ը։ Գլենիի համերգների գրաֆիկը շատ խիտ է, նա տարեկան ունենում է մինչև 100 համերգ աշխարհի տարբեր երկրներում։
1990 թվականին Գլենին հրապարակել է իր ինքնակենսագրությունը ՝ «Բարի թրթիռներ» (անգլ.՝ англ. Good Vibrations):
2016 թվականին թողարկվել է «Ալթամիրա» ֆիլմը, որի երաժշտությունը նա գրել է Մարկ Նոպֆլերի հետ միասին։


== Ճանաչում ==
Գլենին ստացել է Գրեմմի մրցանակ Կամերային երաժշտության լավագույն կատարման համար (1989) և բազմաթիվ այլ մրցանակների։ 2015 թվականին Գլենին դարձել է միջազգային  Polar Music Prize մրցանակի դափնեկիր։ 1993 թվականին արժանացել է Բրիտանական կայսրության սպայի և 2007 թվականին Բրիտանական կայսրության ասպետական տիկին շքանշանի։ Բրիտանական մի քանի համալսարանների պատվավոր դոկտոր է։ Նրա մասին նկարահանվել է «Ձայնին հպվել» ֆիլմը՝ Ֆրեդ Ֆրիթի (2004) մասնակցությամբ։ 
Տարբեր երկրների  քննադատները Գրեննիի ստեղծագործությունների մասին գովեստով են արտահայտվում։ Այսպես, «Невское время» թերթը գրել է 2002 թվականին Սանկտ Պետերբուրգի «Երաժշտական Օլիմպ» փառատոնում նրա ելույթի մասին.

Հայտնի երաժշտական քննադատ Միխայիլ Ֆիխթենգոլցը Գլենիի մոսկովյան ելույթի հետ կապված նշել է.


== Ծանոթագրություններ ==


== Արտաքին հղումներ ==
Официальный сайт (անգլ.)
Музыка на ощупь: Зачем шотландская перкуссионистка выходит на сцену босиком // «Независимая газета», 9 декабря 2005
Неслышные миру звуки: Концерт глухой перкуссионистки Ивлин Гленни // «Известия», 27 мая 2002
д/ф Энигма. Эвелин Гленни Archived 2020-10-21 at the Wayback Machine.  из цикла "Портреты" на ТК «Культура (телеканал)|Культура»
Видеоклипы на YouTube
Как слушать музыку всем телом // TED.com (видео)
Страница на сайте IMDB